ועדת המשנה לקליטת ילדים, נוער וצעירים עולים במערכת החינוך, כנסת 17, פרוטוקול מספר 59, 2008-07-28 00:00

זאב אלקין: אחר צהריים טובים.

זאב אלקין: אנחנו מתחילים את הישיבה של ועדת המשנה לקליטת ילדים, נוער וצעירים עולים במערכת החינוך.

זאב אלקין: אני מתנצל על האיחור הקל, היינו צריכים להצביע בנושא חוק ההשכלה הגבוהה בועדת החינוך בחזית אחרת, שם דווקא הכנסת ומשרד החינוך הולכים יד ביד מול משרד האוצר וכמה כוחות אחרים.

זאב אלקין: רציתי שננעל את המושב הזה בסקירה ודיון קצרים של משרד החינוך על היערכות לשנת הלימודים הקרובה.

זאב אלקין: אנחנו הגענו לחודש יולי, עוד כחודש נפתחת שנת הלימודים ואני באופן יחסי גם בשנים הקודמות לא הייתי רגוע, אז השנה אני פחות רגוע אפילו משהייתי בשנים הקודמות כי לפי החישוב שאני עשיתי, להערכתי לאגף קלר בשנת התקציב הזאת חסר כסף.

זאב אלקין: שאלתי על כך את השרה בשעת השאלות שהייתה לנו בשבוע שעבר והיא לא ידעה להשיב, אבל לפי החישוב שאני יודע לבצע חסר בערך כרבע מהתקציב לעומת שנה שעברה לאגף קליטת תלמידים עולים , ואני מניח, שכמו שקורה הרבה פעמים, כשמקווים שהתקציב יתמלא עד למכסה של השנה שעברה, בדרך כלל במחצית הראשונה של השנה מנסים לקצץ כמה שפחות, ואז כל עומס הקיצוצים נופל על החצי השני.

זאב אלקין: זה בדרך כלל הנוהג בכל המערכות התקציביות המוכרות לי, ואני מניח שמשרד החינוך אינו יוצא מן הכלל בקטע הזה, ואם הדבר אכן נכון, לכאורה צפויי לנו קיצוץ אלא אם יקרה איזשהו נס או אם לא תהיה החלטה חדשה של הנהלת משרד החינוך והנהלת משרד האוצר, שניהם ביחד, להחזיר את התקציב לגודלו המקורי בשנת התקציב הקודמת, אנחנו נצפה בחצי הראשון של שנת הלימודים הקרובה לקיצוץ תקציבי הרבה מעבר ל-25%, מה גם שכמעט כל השנה תספוג את הקיצוץ, זאת עד כמה שאני מבין.

זאב אלקין: מכאן אני מניח שכבר היום ישנם דברים הנמצאים בסכנת סגירה או בסכנת אי פתיחה.

זאב אלקין: לכן הזמנו לכאן את אודי, התגעגענו אליו בסדרת הדיונים שהייתה לנו במושב הזה, ואנחנו נשמח לשמוע מה הולך להיפתח ומה לא.

זאב אלקין: חשוב שלפחות נדע מה החלטתם בעניין התקציבים הקיימים, ושננקוט עמדה כועדת משנה בסוגייה זו.

עמיהוד בהט: טוב, צריך לומר ככה, קודם כל כל מה שאני עכשיו אדבר על כל מה שקשור להיבטים התקציביים, כפוף למרתון תקציבי שירד מחר אצל המנכ"לית בו בעצם מאושרות התוכניות של אגפי המשרד השונים לשנת הלימודים תשס"ט, ומה שאני כרגע אומר זאת באמת היערכות וזה בכפוף למה שיהיה מחר בדיון.

עמיהוד בהט: הדבר השני שאני צריך לומר הוא שהתקציב של מימון הפעולות השונות של קליטת עליה במשרד החינוך, יש לו שני אלמנטים.

עמיהוד בהט: האלמנט של התקציב בתקנות ההפעלה ובשעות ההוראה .

עמיהוד בהט: אני מאוד מקווה שהמסגרת של שעות ההוראה לא נפגעת ולכן בעצם חלק גדול מהתוכניות יכול להיות טיפה יותר אופטימי בעניין הזה, כוונתי היא כי חלק גדול מן התוכניות יכול להתבצע במתכונת דומה למתכונת של שנה שעברה.

זאב אלקין: מזל ששרת החינוך לא שומעת אותך, כי אז היא הייתה מגיעה למסקנה כי בכלל אין צורך להשלים את תקציב ההפעלה.

עמיהוד בהט: אז קודם כל אני אדם ישר ואומר את מה שיש.

עמיהוד בהט: שנית, אני רוצה לומר כי מתוך תקציב שעמד בשנת 2007, בסופה של השנה, על 35 מיליון ש"ח, התחלנו את השנה בבסיס סטטי של 19 מיליון, בפנייה הזאת שאמורה לעבור אני מקווה מאוד בשבוע הבא בועדת הכספים, מוחזרים לתקציב האגף 8 מיליון שקלים, שכך אנו מגיעים ל-27 מיליון.

עמיהוד בהט: אני מאוד מקווה שתהיה איזושהי השלמה גם במהלך הפנייה שאחריה, ואולי איכשהו נוכל לעמוד אולי לא בדיוק באותה מתכונת, אבל במתכונת קרובה, וזה יהיה מאוד תלוי בהאם יוחזר הסכום או לא.

זאב אלקין: אז נכון לעכשיו יהיו 27 מיליון שקלים, כלומר בחסר של 8 מיליון שקלים.

עמיהוד בהט: זה בתנאי שמחזירים.

זאב אלקין: לא, אם זה כבר עבר בועדת הכספים הסיבה היחידה שיכולה להיות לכך שזה לא יאושר זה הביקורת של ועדת הכספים על משרד החינוך על זה שהוא לא מחזיר כסף לאודי, כך שבמקרה הזה הפנייה תאושר.

עמיהוד בהט: אז אני חושב שבמקרה הזה זה בסדר.

עמיהוד בהט: אני חייב לומר שאני משתדל מאוד שבמידה שנצטרך לעשות ויתור בספטמבר- דצמבר, נעשה אותו בדברים שלא נוגעים ישירות לתלמידים, תיכף אני אפרט את הדברים.

עמיהוד בהט: קודם אני רוצה לומר שאנו עוסקים בדברים שהם בעיניי לא פחות חשובים מאשר הנושאים הקשורים ישירות לתקצוב.

עמיהוד בהט: ראשית , בנושא של היערכות המערכת לקליטת עלייה, ככל שמספר העולים החדשים יורד כך יש יותר צורך להגדיל מודעות ולהביא את הדברים לפתחם של בתי הספר ושל כל הנוגעים בדבר, כי כשיש עלייה של מיליון עולים בבת אחת, כאשר כל בית ספר מקבל 500 עולים בבת אחת היישר מהמטוס, לא צריכים לשכנע אותו ולהסביר לו שיש עלייה לישראל.

עמיהוד בהט: אולם כשמדובר בילד אחד פה וילד אחד שם, מטבע הדברים מישהו גם צריך לבוא ולעשות את הלובינג הזה כי אחרת הדברים עלולים להיקלע, בגלל ריבוי התוכניות והעניינים השונים, לאיזושהי קרן זוית מסוכנת מבחינתי.

עמיהוד בהט: על כן אני עושה עכשיו סבב פגישות לכל המחוזות במשרד, התחלנו עם זה כבר, ואחר כך בעקבות סבב פגישות זה, בספטמבר יופיעו בכל הישיבות המפקחים הכוללים של כל המחוזות, יחד עם כל המפקחים הכוללים של המשרד, והמדובר פה בכ- 1,000 מפקחים, כלומר בגדול כל מחוז פועל בפני עצמו, אך תוכניות העבודה יובאו לפני כל המפקחים הכוללים כדי להביא בפניהם את המסר של האחריות הכוללת של מה שנעשה בבית ספר בתחום קליטת העלייה כמו בכל תחום אחר, כי אחרת אי אפשר להתפרס על מערכת שלמה בלי שאנשים בשטח יהיו מחוברים לעניין.

עמיהוד בהט: כמובן מועברים לבתי הספר, עשינו זאת גם בשנה שעברה, חוברות מסודרות הכוללות את מערך הסיוע לתלמידים עולים, גם לחינוך היסודי, גם לחטיבות הביניים, אם צריך גם לחטיבה העליונה, זאת על מנת שהדברים יהיו מאוד ברורים ומאוד שקופים לכל אחד, ושכל אחד יוכל להצטרף לתוכניות שרלוונטיות לגביו.

עמיהוד בהט: זה הנושא הראשון.

עמיהוד בהט: הנושא השני הוא שאנחנו ביצענו השנה בעזרת הרמ"א בראשותה של פרופ' מיכל בלר עבודה מאוד יסודית כדי לשדרג את מערך ההדרכה שלנו.

עמיהוד בהט: אני אומר על כך שזה מסוג הדברים שלא עולים כסף אבל לפעמים זהב, קיבלנו רעיונות, כיוונים, והחלטנו באמת על סטנדרטיזציה של כל נושא ההדרכה, כך שלכל מדריך מחוזי שעובד עם קבוצה גדולה של בתי ספר, יהיו מספר משימות נוספות לבצע מעבר לעבודה הרגילה מול מורים והדרכתם בנושא של הוראת עברית כשפה שנייה וכדומה.

עמיהוד בהט: הדבר הראשון יהיה הטמעה של חומרי למידה חדשים.

עמיהוד בהט: אנחנו מתכוונים לפרסם, אני מקווה שלקראת ספטמבר או אולי קצת לאחר החגים, תיק עולה, כך שבכל בית ספר יהיה תיק עולה, לכל תלמיד שהוא עד 5 – 6 שנים בארץ, שם תהיה מלוא האינפורמציה שבית הספר יצטרך למלא בגין אותו תלמיד, כאשר עצם הצורך למלא את החומר הנדרש זה בעצם מסמך שאומר מה בית ספר צריך לעשות כדי שתהיה קליטה ראוייה.

עמיהוד בהט: זאת אומרת שהחל בלימוד, המשך בחניכה, בחינוך חברתי, בעבודה מול הורים וכל מה שרק צריך.

עמיהוד בהט: המעקב הזה בעצם יוצר מתווה מסוים בכך שברגע שבית הספר יצטרך למלא את הטופס הזה באופן ראוי ומסודר לכל תלמיד, יש לו גם מתווה איך צריך להתנהל מול ילד עולה עד 6 שנים בארץ.

עמיהוד בהט: בנוסף אנחנו מתכוונים להכניס למהלך הזה גם את מסמך ההתאמות.

עמיהוד בהט: אתה אדוני היושב ראש הצעת בזמנו את מסמך ההתאמות שלא יעסוק רק בבגרויות, אלא שיהווה משהו שייתן אולי לא חוק אבל המלצות איך צריך לנהוג עם עולה.

עמיהוד בהט: גם אם הילד בכיתה ג' , מותר לו לקבל שעה נוספת או התעלמות משגיאות כתיב וכו' וכו'.

עמיהוד בהט: אנחנו יצרנו מסמך כזה, עם שפ"י, לפי דעתי הוא מאוד מרשים, הוא מתייחס לכל רבדי הגיל ואנחנו מקווים להטמיע אותו החל מהראשון לספטמבר אל תוך המערכת.

עמיהוד בהט: זה דבר שעלה פה בועדה, אז עכשיו הוא ייכנס לפעולה.

עמיהוד בהט: כמובן תוכנית הלימודים החדשה בעברית כשפה שנייה, כמו כל מדריך מהסוג הזה, תצטרך לעבור לפחות על שניים או שלושה סטנדרטים כל שנה מהסטנדרטים לקליטת עלייה, ולהטמיע בבית הספר את האולפן הוירטואלי שהושלמה מלאכתו, כלומר כל היחידות של הלמידה באולפן הוירטואלי יקבילו לספר הלימוד להוראת שפה שנייה מוכן ו-21 יחידות.

עמיהוד בהט: שנה שעברה זה היה ל-13 יחידות, זה הושלם, ואני ראיתי בעיניים את הפעולה הזאת מתבצעת בבתי ספר וזה מאוד מאוד יפה ומרשים.

עמיהוד בהט: זה בקטע של ההיערכות.

עמיהוד בהט: לגבי עניין רכישת השפה, אנחנו חוזרים על המתכונת של שנה שעברה בהקמת אולפנים יישוביים, ואני ביליתי די הרבה ימים ושעות, חלק לא כל כך סימפטיות אפילו, בניסיון להרחיב את המעגל ובוודאי שלשמר את המעגל, וכל מי שחווה את העניין הזה, נשבח אותו.

זאב אלקין: אני שמח לשמוע את זה, כי אם אתה זוכר, לפני שנתיים היו התלבטויות בנושא, אז אומר עכשיו בקצרה שכדרך זו הדרך נכונה.

עמיהוד בהט: אנחנו קיבלנו גם את האולפן בירושלים, את האולפן בבית שמש, קיבלנו את העשייה במודיעין, אפרת, ירושלים, בית שמש.

עמיהוד בהט: נתניה ורעננה זה מן חצאי אולפנים כי הרשויות שם במילא מרכזות שם בבתי הספר מספר גדול של עולים, אז הם מקיימות שם מסגרת כמעט כמו אולפן, עם הקצאת שעות כמעט כמו באולפן – כ 20 שעות או 10 שעות וכו'.

עמיהוד בהט: בנוסף לכך, השנה הייתי ב - 4 רשויות נוספות.

עמיהוד בהט: הייתי פיסית עם כל אנשי מנהל החינוך באשדוד, עם ראש מנהל החינוך בנתניה, עם ראש העיר של רעננה, ועם מנהלת מינהל החינוך בתל אביב דפנה לב.

עמיהוד בהט: דיברתי שם גם על הקמת האולפנים היסודיים אבל גם על הקמת משהו מקביל לאולפן העל-יסודי בירושלים, כי אלה המקומות היחידים על פי הניירות שניתן לייצר בהם לפחות שתי כיתות.

זאב אלקין: חיפה וקריות לא?

עמיהוד בהט: אולי בלאובק, מעבר לזה אין כמעט באזור חיפה, לפחות לא בחודשים האחרונים ואף בשנה האחרונה.

עמיהוד בהט: התגובות שקיבלתי סך הכל היו חיוביות.

עמיהוד בהט: בנתניה כבר הייתי בפגישה השנייה השבוע והרעיון כרגע הוא כי במתחם של אולפן עקיבא יוקמו שתי כיתות, אחת ממלכתית ואחת ממלכתית דתית, לכל ילדי נתניה.

עמיהוד בהט: כרגע מדובר לא על עולים יוצאי איתיופיה, כלומר כרגע אין בנתניה מרכזי קליטה ולכן כל האולפנים האלה יועדו לא במיוחד ליוצאי איתיופיה.

זאב אלקין: ברור כי שמה הקליטה היא מראש קליטה מרוכזת באולפנים.

עמיהוד בהט: זה ברור לגמריי.

עמיהוד בהט: באשדוד אותו דבר, הולכים להקים אולפן טרומי במקיף ט' או משהו כזה, יש לי כבר מכתב נכונות של דני קליין, מנהל החינוך העל יסודי באשדוד, ואני מקווה שזה יצא לפועל.

עמיהוד בהט: לגבי רעננה הם עדיין בדיון בעניין, וכמובן שקיים האולפן בירושלים שהוא שמורת טבע מאוד יפה וצריך לשמר אותו, גם אם לא בהיקפו המקורי בעקבות הירידה במספר העולים שחלה עכשיו, גם אם המעטפת האדמיניסטרטיבית שלו קצת תצומצם, המעטפת הפדוגוגית שלו לא תקוצץ אפילו לא בשעה אחת, ואני בכוונה אומר את כל זה לפרוטוקול כיוון שבדיוק הנושא הזה נמצא בדיון.

זאב אלקין: אז אם נסכם את עניין האולפנים, יש לנו את ארבעת האולפנים הישנים במחוז ירושלים, ויש לנו תקוות לפתיחת אולפנים נוספים.

עמיהוד בהט: באשדוד , רעננה, נתניה ואילת.

עמיהוד בהט: באילת זה כבר אפילו סוכם עם דר' דרורי דניאל, מנהל אגף החינוך באילת, אבל זה כפוף למספר אנשים שיגיעו.

עמיהוד בהט: עכשיו שמעתי שהגיעה קבוצה גדולה מבריטניה לאילת, אבל זו רק שמועה.

מאיה שריר: לא צרפתים?

עמיהוד בהט: לא.

עמיהוד בהט: גם צרפתים, הם תמיד היו, גם אם לא הרבה.

עמיהוד בהט: עכשיו מגיעים מבריטניה, כמו שמגיעים עכשיו מדרום אפריקה.

עמיהוד בהט: יש כל מיני קבוצות שמגיעות עכשיו.

עמיהוד בהט: יש לנו נתונים מדויקים עדכניים להיום ממש על כל ילד ובאיזה גיל הוא.

עמיהוד בהט: אולם, מהקבוצות האחרות של העלייה הקבוצתית אין לנו אינפורמציה מדויקת, ונדע אותה רק במחצית הראשונה של ספטמבר, אז אנחנו כבר ערוכים לעניין.

זאב אלקין: זה בנוגע לאילת, ומה המצב בתל אביב?

עמיהוד בהט: בתל אביב יש אולפן שהעירייה מקיימת ממילא.

עמיהוד בהט: הם מעדיפים להמשיך את המתכונת שלהם.

זאב אלקין: שהוא אולפן לילדים ונוער?

עמיהוד בהט: לא, האולפן הוא לתיכוניים, אבל הוא כולל גם ילדים שהם לא בדיוק עולים.

עמיהוד בהט: בתל אביב יש הרבה מאוד אוכלוסיות אחרות, והתקצוב יהיה בהמשך כמו שהוא היה קודם, כלומר הוא לא יהיה משהו מיוחד.

עמיהוד בהט: ההבדל הוא שבנתניה רעננה ובירושלים מדובר על חוזה תקציבי מול החשב הכללי, זו לא הקצאת שעות רגילה.

עמיהוד בהט: בהמשך לרכישת השפה , אני דיברתי על האולפן הוירטואלי שהושלם עכשיו ונמצא באתר ואפשר ואפילו כדאי לראות אותו.

עמיהוד בהט: בסוף השנה השעברה עשינו פיילוט של מבחני המדף למעבר מכיתת אולפן לכיתת אם, הוא הועבר לחלק גדול מתלמידי האולפנים שלמדו שנה שעברה, והשנה זה אמור להיות מבחן מדף שבית הספר יוכל לשלוף.

זאב אלקין: זה הולך להיות בכל בית ספר בארץ?

מאיה שריר: זה יהיה בכל בית ספר.

זאב אלקין: וזו תהיה פעולה ולונטארית או שלמעשה כדי להעביר תלמיד לכיתה רגילה הוא יהיה חייב לעבור את המבחן הזה?

עמיהוד בהט: זו כאן בעיה.

עמיהוד בהט: הרי ילד אחד שבא לבית ספר הוא נמצא בכיתה רגילה, הוא לא יושב מחוץ לכיתה.

זאב אלקין: ובמקומות שיש בהם אולפנים מהסוג הזה?

עמיהוד בהט: אז במקומות כאלה יש המלצות איך לנהוג עם ילד כזה, להשאיר אותו בכיתה או לא.

עמיהוד בהט: בכל אופן תהיה אינדיקציה לבית ספר איפה הילד הזה עומד.

עמיהוד בהט: בנוגע לתוכנית הלימודים החדשה, אנחנו בשנה שעברה הקצינו שני ימי הדרכה, דהיינו שליש משרה, לטובת הטמעת התוכנית.

עמיהוד בהט: התוכנית הוטמעה בשתי פגישות מאוד משמעותיות עם כ-1000 מורים, אלה מורים שאני קורא להם "מורים צבועים" לעברית, דהיינו אלה מורים שא"ל, מורי משעולים, מורי האולפנים, שיש לנו אותם כקהל מוגדר וברור.

עמיהוד בהט: השנה הכפלנו את מספר הימים, והמפקחת שלנו שעוסקת בנושא הזה, ד"ר רחל גאובר שעובדת גם שאוניברסיטה העברית, שעסקה בזה בשנה שעברה יומיים, תעסוק בזה השנה במשך ארבעה ימים, כלומר נכפיל את משך העבודה שלה על מנת שהיא תוכל להגיע ליותר קהל.

זאב אלקין: בינתיים מהתיאור שלך אני יכול להתרשם שהייתה תוספת תקציבית ולא קיצוץ תקציבי משרד החינוך, כי הכל רק גדל.

עמיהוד בהט: הנה, מיד אני אתחיל לקלקל קצת.

זאב אלקין: כן זה מה שאני מציע, אנחנו קצת מוגבלים בזמן, הישיבה צריכה להסתיים עד 14:00.

זאב אלקין: בואו נגיע לחלק המהותי של הקיצוץ.

עמיהוד בהט: כל מה שאמרתי עד עכשיו אלה באמת דברים שלא דורשים כסף ולכן נוצרה התחושה הזאת, אבל אל דאגה, אני מיד אגיע לקיצוצים.

עמיהוד בהט: לגבי שיפורי השגים בשפה העברית, אנחנו ניתן תוכנית עברית ידידותית שעוסקת בחונכות על רקע העברית עם עמותת ידידים באמת שמתכוונים להרחיב למספר של 500 – 600 תלמידים בלא תוספת תקציבית.

עמיהוד בהט: תוכנית שא"ל ותוכנית משעולים.

עמיהוד בהט: לגבי תוכנית שא"ל, אם דיברת על קיצוץ וכו' וכו', תעבוד במתכונת הרגילה שלה.

עמיהוד בהט: תוכנית משעולים תעבוד בהיקף הרגיל שלה, אבל היא תתוקצב בשעות תקן ולא באמת שילמו לג'וינט, ולכן פה נחסכו כמעט מיליון שקלים מתקציב הפעולות, אבל בעצם הפעולה עצמה נשארת .

עמיהוד בהט: מערך שיעורי העזר לעולים נשאר ללא שינוי, כולל אלה הזכאים בחטיבות הביניים , שאחרי שנתיים זכאותם פגה.

זאב אלקין: כשאתה אומר שתוכנית המשעולים תעבוד כרגיל, זה כולל את אותה ההרחבה שבזמנו הכרזתם עליה?

עמיהוד בהט: כן, ל-2,600.

עמיהוד בהט: אז דיברנו על שיעורי העזר לעולים, שהם כבר קיימים.

עמיהוד בהט: אנחנו נייצר מסמך, לא בדיוק של הנחיות אלא יותר של המלצות, איך לטפל בשעות הרפורמה לבתי הספר שנכנסו לאופק חדש.

עמיהוד בהט: מדובר פה בהרבה מאוד בתי ספק ייסודיים כי 700 בתי ספר יסודיים זה הרבה מאוד, זה כבר אפילו לא פיילוט אלא משהו הרבה יותר מסיבי.

עמיהוד בהט: אין לנו אפשרות לכפות את העניין, אבל בכל אופן יש לנו את האפשרות גם להמליץ וגם להגיש.

עמיהוד בהט: כי אנחנו הגענו למסקנה כי ככל שאנחנו נגיש יותר חומרים למורים כך תהיה בהם יותר מוטיבציה לטפל בזה, ולכן אנחנו אמורים לייצר ערכת הפעלה - כל מיני משחקי לשון, שיעורי לשון, כך שהמורה ירצה לטפל בשעות הפרטניות שיש לו במסגרת אופק חדש בתלמידים העולים בנמצאים בבתי הספר.

עמיהוד בהט: אנחנו נמשיך בהקצאת השעות לגני ילדים.

עמיהוד בהט: שנה שעברה לא הלך הקטע הזה של ארצות הרווחה, והקצינו שעות רק לילדים יוצאי איתיופיה.

עמיהוד בהט: השנה החלטנו לתת גם לילדים מיתר ארצות העולם, במסגרת השנה הראשונה שלהם בארץ, שעתיים ומעלה בהתאם למספר ילדים ועל פי סולם שנקבע.

זאב אלקין: אז מה נופל?

זאב אלקין: עד עכשיו שמענו מה לא ייפגע בעקבות חוסר תקציבים במשרד החינוך.

עמיהוד בהט: אנחנו נאלץ להוריד כ-500 אלף ש"ח מתקציב הסמינרים, ולהתחיל אותו רק בראשון לינואר.

זאב אלקין: הסמינרים של הזהות היהודית?

עמיהוד בהט: כן, אבל אנחנו כן מפעילים תוכנית חברים שהתחלנו אותה בפיילוט בשנה שעברה ב-85 עד 90 כיתות בחטיבות הביניים בשנה זאת.

זאב אלקין: 500 אלף ש"ח קיצוץ זה יותר מרבע, כ- 1,000300?

עמיהוד בהט: מ – 1,000800 עד 1,000300 , ואנחנו מפעילים את תוכנית חברים ב-85 כיתות.

זאב אלקין: אבל זאת אוכלוסיית גיל אחרת.

עמיהוד בהט: כן, אבל זה אותו נושא.

עמיהוד בהט: יש לנו פעולה שאנחנו עושים מול העמותה שאלי מנהל, ואני מאוד מקווה שיאפשרו לנו להפעיל אותה גם בשנה הבאה.

עמיהוד בהט: מדובר בתוכנית מאוד יפה, מאוד מרשימה, שהחלטנו עליה השנה, גם היא עוסקת בחטיבה העליונה בנושאים האלה של זהות ושייכות של בני נוער מחבר העמים בעיקר, אך לא רק בבני נוער מחבר העמים.

עמיהוד בהט: הפעלנו את התוכנית השנה בעשרה מוקדים, ואנו מוכנים אפילו להגדיל אותה.

עמיהוד בהט: אנחנו כנראה נקצץ בהשתתפות שלנו בתוכניות פאקט מול הג'וינט, ואולי קצת מתוכנית פל"א ביסודי על רקע סיכום שיש לנו בנושא של תוכניות מיל"ת שזה התוכניות התוספתיות לילדים אחרי שעות הלימודים, לנצל את הבמה של מיל"ת לטובת ילדים עולים באופן מוגדר.

עמיהוד בהט: בעצם לא נפסיד ילדים, אבל רק נשנה כותרת ונוכל אולי לייעל מבחינה תקציבית.

עמיהוד בהט: אני אגיע לנושא הקיצוצים.

עמיהוד בהט: בנושא של המגשרים ליוצאים מאצות הקווקאז והבוכרה, אנחנו חושבים שהנושא הזה הוא מאוד חשוב, אבל על רקע מיעותם וויתקם היחסית של עולים מקווקאז ומבוכרה, מה שקרה בעצם בפועל הוא שבחלק מהישובים אנו עובדים גם מול אוכלוסיית חבר העמים האחרת, לא רק מהקווקאז ובוכרה.

עמיהוד בהט: כך אנחנו סיכמנו להגדיר את זה מראש כפעילות בישובים עתירי העולים מחבר העמים ולבקש מהרשויות בהתאם למצבם הסוציו- אקונומי matching של עד 25 אחוז מהתקציב.

עמיהוד בהט: כאן נוצרים בערך עוד כ-500 אלף ש"ח שייחסכו מהעניין, למרות שהפעולה תישאר באותו היקף.

זאב אלקין: והרשויות יתנו את ה- matching?

עמיהוד בהט: רשות שחושבת שזה חשוב לה מאוד, בייחוד שמצבה הסוציו - אקונומי מאפשר את זה, תידרש לתת את ה – matching הזה.

עמיהוד בהט: : ואם לא זה ייפול?

עמיהוד בהט: ואם לא, זה ייפול.

עמיהוד בהט: יש בזה גם איזושהי אמירה.

עמיהוד בהט: 20 שנה מקבלים כל שנה תקציב מסוים באופן אוטומטי, נדמה שהגיע הרגע בייחוד ברשויות שעושות 8 ו-7 ו-6, לומר את הדברים.

עמיהוד בהט: אני גם מוכן לומר לכם בשלב יותר מאוחר מי מהרשויות לא שיתף פעולה ולראות איך אנחנו אוכפים את זה.

עמיהוד בהט: הרי הכוונה היא לא לפרסום בכלל, כי האוכלוסייה קיימת.

עמיהוד בהט: אבל אני חושב שנכון לעשות את זה במצבים כשהקיצוצים כל כך דרמטיים, במקום לקצץ בעוד מגשרים או בעוד עובדי קידום נוער, שזה משמעותי לא לפחות, לעשות את הצעד הזה במקומות שזה ניתן.

עמיהוד בהט: יכול להיות שצריך לקצץ בערך בין 300-400 אלף שקל במגשרים ובעובדי קידום נוער, וכשאני אומר עובדי קידום נוער אני לא מתכוון לקיצוץ בעובדים, אלא בהעברה שלי לאגף למנהל חברה ונוער לטובת העניין.

אלי זרחין: אבל אין להם משהו אחר.

אלי זרחין: מה שיש להם זה הכסף שלך.

עמיהוד בהט: לא יודע אם אין להם משהו אחר או אם יש להם משהו אחר, יכול להיות.

אבי מספין: ההשלכה של זה זה פיטורין, לא שלך ישירות אולי, אבל עדיין.

אלי זרחין: פיטורין חד משמעית.

זאב אלקין: אין להם משהו אחר בגלל שהם החליטו שכל הנושא של קליטת עלייה ייצא מאודי.

אלי זרחין: זה לא נכון מה שאתה אומר, הבעיה בקידום נוער הוא שסעיף קידום נוער בתקציב המדינה מדבר אך ורק על לימודי הל"ה, השלמת לימודי יסוד.

אלי זרחין: וכשאמנון רובנשטיין החליט ב-1993 על עובדים ייחודיים לנוער עולה בסיכון יוצא איתיופיה ויוצא ברית המועצות, כל הכסף בא מכאן, ובתקציב המדינה פשוט אין כסף לעובדים.

עמיהוד בהט: אבל יש עובדי קידום נוער, מועסקים מאות עובדי קידום.

אלי זרחין: כן, אבל התקציב אומר – על כל 25 נושרים יש עובד קידום נוער אחד.

אלי זרחין: עולים זה לא רק נושרים.

אלי זרחין: זה גם ילדים עולים בסיכון נשירה.

אלי זרחין: וכל זה בכסף של אודי.

אלי זרחין: אם אודי לא מעביר כספים, מאוד חשוב שהתקציב של קידום נוער יהיה בקידום נוער ולא אצל אודי.

אלי זרחין: שיהיה להם סעיף תקציבים נפרד, למקרה שצריך, אולי לא יצטרכו בסוף את התקציב לנוער עולה בסיכון, אין לדעת.

אלי זרחין: מה שבטוח הוא שכרגע זו בעיה גדולה, זה קיצוץ מאוד דרסטי בשטח.

דוד מהרט: אודי גם העלה אותו ממליון ש"ח ל-2.5.

אלי זרחין: כי בהרבה ישובים עובד קידום נוער דובר השפה של יוצאי איתיופיה הוא האיש נוער מהעדה היחיד שעובד בישוב.

זאב אלקין: קיצוץ של 300 - 400 אלף ש"ח כמה זה בהיקף שנתי?

אלי זרחין: 20 משרות.

אלי זרחין: יש 64 משרות בסך הכל, אז אנו מדברים על כמעט רבע.

עמיהוד בהט: תראו, במידה שאפשר יהיה להימנע מזה נימנע.

עמיהוד בהט: אנחנו נצטרך לקצץ קצת כ- 200 אלף שקלים מתוכנית המצויינות שעושים מול הג'וינט, בתקווה שהם יביאו את ה- matching הזה.

עמיהוד בהט: מה שכן ירד באופן אוטומטי נכון לרגע זה לפחות בלי שאנו אפילו עושים מאמץ בעניין הזה, זה אגרות החוץ שאנו משגרים עבור הילדים שבאים למרכזי הקליטה ליוצאי איתיופיה כי העלייה מאיתיופיה נעצרה לפחות כרגע ועד ינואר אין צפי, אם אני מעודכן.

עמיהוד בהט: וגם אם העלייה תחודש, זה ייקח לפחות כמה חודשים וממילא מספר כיתות האולפן יקטן, ודאי אלה שצריכים להוציא אותם מחוץ ליישוב, כי נשתדל קודם כל למצות את אלה שביישוב, אז פה גם כן, כ – 400-500 אלף שקלים יכולים להיות קריטיים.

עמיהוד בהט: כמו שאתם רואים אני מנסה לחסוך בכל מה שרק אפשר שהוא לא ישירות פוגע בתלמידים.

עמיהוד בהט: יכול להיות בקידום נוער צריך לעשות עוד מחשבה.

עמיהוד בהט: זה פחות או יותר מה שיש לי לומר, אני לא אמרתי קודם שאנחנו ממשיכים בתוכניות נוספות שלא הדגשתי, אולם חשוב מאוד לציין אותן, תוכנית למניעת נשירה , התוכנית המערכתית שאנחנו עושים עם שפ"י בנושא הייעוץ, אנחנו לא מכינים אותה, אנחנו רק מעבדים אותה, ועל סמך הניסיון משנה שעברה נתחיל אותה בצורה של אשכולות ישובים ואנו ממש במתווה עבודה משותף יחד איתה.

אלי זרחין: אין אף עולה בשפ"י.

אלי זרחין: אין אף יוצא איתיופיה בין עובדי שפ"י, אף רוסי בשפ"י, הם כל כך נגדנו, שאיך בכלל אפשר לעבוד איתם?

אלי זרחין: זה סתם בזבוז כסף, בשטח לא יוצא שום דבר.

אלי זרחין: תראה לי בית ספר אחד בו היועצת עובדת עם העולים בתוכנית שלך, לפחות אחד.

אלי זרחין: שנבוא לשם ונראה את זה.

עמיהוד בהט: זה עניין של יש עולה או אין עולה?

אלי זרחין: כן, אם אני יועץ חינוכי, יש לי המון עבודה גם ככה.

אלי זרחין: אני לא יכול באותו הזמן לעשות תוכנית נוספת על אותן שעות - פיסית אני לא יכול זאת.

אלי זרחין: אם אני לא בא מאותה תרבות יש לי הרבה יותר קושי ליצור קשר עם ההורים.

עמיהוד בהט: אוקיי, יכול להיות שאתה צודק, אבל אני לא ממלא יועצים.

אלי זרחין: אבל תן להם עובד שלך.

אלי זרחין: למה שלא תיקח מישהו משלך ותיתן להם, איש מקצוע ממך שיעבוד מול שפ"י, כמו שיש אחראי על שפה, שיהיה פסיכולוג אצלך או יועץ חינוכי.

דוד מהרט: הפיתרון צריך להיות ששפי יכיר בצורך הזה ובתקנים שמתפנים אצלו יעסיק את העובדים האלה.

דוד מהרט: כלומר הלחץ צריך להיות על שפ"י שלא יהיה תקציב מוגבל שבא מאגף אחר שאולי יקוצץ בעת הקיצוץ.

אלי זרחין: בחדר זה עלה רעיון להכיר בשפי כיחידת עולים.

אלי זרחין: הם לא רוצים.

דוד מהרט: אלי, אני חושב שאולי אחד הדברים שצריך לעשות הוא להזמין את ראשי שפ"י ולראות איך במערך כוח האדם שיש להם מצליחים לשלב אנשים מאותו רקע תרבותי.

זאב אלקין: ראשי שפ"י היו פה, זה היה אמנם בשלב שראש שפ"י בדיוק נכנסה לתפקיד.

זאב אלקין: שמענו הרבה כוונות טובות, אבל לא שמענו תשובות ברורות כי היא הייתה בראשית הדרך ויכול להיות שמיד אחרי הפגרה אנחנו נחזור על ההתנייה הזאת, מאז כבר עבר זמן רב שהיא בתפקיד.

אלי זרחין: מאז חנה נפגשה עם ארגונים, גם איתנו וגם עם ארגוני עולים אחרים.

אלי זרחין: היא שמעה את הצורך.

זאב אלקין: אוקיי, בסדר גמור.

זאב אלקין: אגב 200 אלף ש"ח שקיצצנו בתוכניות למצויינות עם הג'וינט, מה הם?

עמיהוד בהט: עולים למצויינות, זאת פעילות שנועדה לתלמידים המחוננים או המצויינים בישובים שמופעלות בתוכנית משותפת שלנו עם הג'וינט.

זאב אלקין: וזה יפול או שזה לא מתייחס אליך?

עמיהוד בהט: לא לא, זה לא ייפול.

זאב אלקין: זאת אומרת אתה בטוח שג'ונט ישלים את החסר?

עמיהוד בהט: לא בטוח, אני מקווה.

עמיהוד בהט: 200 זה מתוך 600.

זאב אלקין: ברור, השאלה היא מה יקרה בפועל.

עמיהוד בהט: אני עדיין לא יודע איך בדיוק זה יהיה.

עמיהוד בהט: זה קצת מוקדם לומר דברים במסמרות, יכול להיות שצריך להוריד משהו מההקצבה שלנו, אני לא יודע איך זה יתקבל במשרד הקליטה, אני נזהר, זה 750 אלף שקל שאולי צריך להוריד.

עמיהוד בהט: כל הדברים הללו עדיין בגדר מחשבות, הם עדיין לא ברורים.

עמיהוד בהט: נתתי פה סדרי גודל , אבל שום דבר עדיין לא נחקר כי אני לא יודע בדיוק מה יהיה.

זאב אלקין: יהיה חסר, עוד מקווה ל- 27 או משהו.

אלי זרחין: כמה במצטבר הקיצוץ?

זאב אלקין: נכון לעכשיו חסר לו 8 מיליון מול שנה שעברה.

זאב אלקין: כלומר אחרי שנאשר העברה תקציבית בועדת כספים בשבוע הבא, יהיה חסר לו 8 מיליון.

עמיהוד בהט: אני עוד לא יודע כמה יהיה חסר בפועל.

עמיהוד בהט: יכול להיות שהשעות שרכשנו לצורך הוראה אולפנית לא נצטרך לרכוש אותם בהיקף המלא שלהם כי על רקע הירידה במספר העולים החדשים נוכל לאזן את זה מהסל של השעות ואז תהיה לנו פה אפשרות נוספת.

עמיהוד בהט: אני רוצה לומר עוד דבר.

עמיהוד בהט: מה שיהיה בתחילת השנה יהיה בסוף השנה.

עמיהוד בהט: קבענו שנת לימודים, אז התקציב של ספטמבר – דצמבר הוא התקציב של ינואר – יוני.

עמיהוד בהט: הרי אי אפשר לבוא באמצע שנה לפטר אנשים ולהגיד לילדים ללכת הביתה כי דצמבר או ינואר.

עמיהוד בהט: זה דבר שלא בא בחשבון והוא לא ייעשה.

עמיהוד בהט: לכן בכל הנוגע לתוכניות שבתי הספר והילדים קשורים אליהם, וזה מבחינה מסוימת דבר טוב, זה למעשה גם עניין שלנו, מה שהולך בספטמבר – דצמבר חייבים להמשיך אותו עד יוני, וזה טוב.

עמיהוד בהט: לכן תוכניות כמו שא"ל ומשעולים וכל הנושא של הוראה אולפנית וכו', יימשכו עד סוף השנה.

עמיהוד בהט: זה פחות או יותר המצב.

עמיהוד בהט: דיברנו על כוח אדם.

עמיהוד בהט: דיברנו על מגשרים יוצאי איתיופיה, מגשרים יוצאי קווקז ובוכרה שהסברתי עליהם.

עמיהוד בהט: בנוסף ישנן מגשרות סייעות בגני ילדים, כ-200 מורות חיילות, כ-150 בנות שירות לאומי.

עמיהוד בהט: אנחנו 120 במסלול שלנו, גם עשינו מסלול נספח אלינו.

עמיהוד בהט: כל זה הוא חלק מהסיפור הזה, פלוס התוכניות המשלימות.

עמיהוד בהט: כשמדברים על התוכניות המשלימות אנחנו מדברים מעבר לנושא של פרט על הנושא של הפרוייקט הלאומי, שכידוע פה הוא נמצא במצוקה אדירה של קיצוץ של 10 מיליון דולר ואי אפשר לדעת מה יהיה בהמשך.

עמיהוד בהט: עובד הפרוייקט פל"א שאנחנו מפעילים עם משרד הקליטה במשותף, כמו גם תוכנית חברים שאנחנו מפעילים במשותף, משתמשים במתכונת שלה, קומפדיה שזו היא תוכנית מחשוב להכנה לכיתה א'.

זאב אלקין: משרד הקליטה מודע לכך שאתם הולכים לקצץ גם בפל"א?

עמיהוד בהט: אמרתי שאני מקווה שלא, יכול להיות שקצת על חשבון מיל"ת, אבל זה לא נוגע אחד לשני כיוון שכאן מדובר בשכבה העל יסודית והשני מדבר על היסודי.

אלי זרחין: לא ברור למה משרד הקליטה בכלל צריך לתקב את זה.

אלי זרחין: למה משרד הקליטה צריך לתקצת את פלא אם מדובר על לימודים.

אלי זרחין: זה חינוך פורמאלי.

עמיהוד בהט: תוכנית החומש לקהילה האיתיופית, המשרד מתוקצב כרגע ב - 5.5 מיליון ש"ח לטובת פרק החינוך בתוכנית הממשלתית הזאת.

זאב אלקין: זה מעבר לתקציב הרגיל של האגף, זו תוספת?

עמיהוד בהט: כן.

עמיהוד בהט: אין לדעת מה יהיה בשנה הבאה, כולם יודעים את הסיפור הזה שאין פה המשכיות, אין פה הבטחה להמשכיות, ואין אפילו בדיוני התקציב בשלב ההתחלתי דיונים על זה, רק שעכשיו ביקשו שכן יהיו, אבל כרגע זה עומד על סדר גודל זה.

זאב אלקין: עוד מעט תהיה גם תוכנית חומש להגברת עלייה מברית המועצות, כפי שנמסר לנו לאחרונה, וזה יפה.

זאב אלקין: כך החליטה הממשלה לפני שבועיים – שלושה.

זאב אלקין: כמובן שיהיה דיון על זה, אבל זו הייתה החלטת הממשלה להקים את הועדה לפיתוח תוכנית.

אלי זרחין: מה ההיערכות שלכם לתוכנית החומש?

זאב אלקין: כל תוכניות החומש מסתיימות אחרי שנה, אז במקום תוכנית חומש אחת תהיה תוכנית חומש אחרת.

עמיהוד בהט: שליש מהתקציב של תוכנית החומש אצלנו במחלקת החינוך הולך לבתי ספר יסודיים שנמצאים באזור הישובים שנבחרו על ידי הממשלה למסגרת הפעולה, דהיינו גבעת המורה בעפולה עילית שבעפולה, שמשון באשקלון ואזורים בנתניה.

עמיהוד בהט: שליש מהסכום הולך לטובת החטיבות העליונות ואני עומד לפני דיון עם חנוך צמיר מחר - איך אנחנו ממשיקים את הסכום הזה לבעיה של הפרוייקט הלאומי, כי זה הכל כספים תוספתיים לטובת אותו עניין בפרק הזה של הבגרויות וכו'.

עמיהוד בהט: צריך לראות את הדברים בצורה קצת יותר מתוחכמת.

עמיהוד בהט: הפרק השלישי הוא בתוך השכונה במסגרת שיקום שכונות והיום אנו שותפים לשולחן הממשלתי של שיקום השכונות.

עמיהוד בהט: לכל אחד מהם יעבור שליש מהסכום.

עמיהוד בהט: זה הסכום הכללי של התוכנית הזאת.

זאב אלקין: בואו נעצור כאן כדי שבכל זאת נשמע כמה תגובות.

זאב אלקין: התחושה שלי ממה שתיארת היא שהמקומות שנראה שהקיצוץ יפגע בהם בפועל בצורה משמעותית ולא רק בריארגון תקציבי, זה הנושא של הסמינרים.

זאב אלקין: אגב אני לא מבין מדוע, כי זכור לי ששיבחתם את נושא הסמינרים ואפילו התלוננתם ששנה שעברה לא הצלחתם לקיים סמינרים בגלל השביתה בחודשי הסתיו, ופתאום עכשיו במועדיהם המשרד יוצר את הסיטואציה הזאת שנה נוספת.

זאב אלקין: נקודה שנייה היא הקיצוץ הזה בקידום נוער.

זאב אלקין: דווקא לאור כל הדיונים על נוער עולה בסיכון נשירה והכל, הקיצוץ במקומות אלה נראה בעייתי.

זאב אלקין: גם הסיפור של העבודה עם תלמידים עולים מצטיינים נראה לי מאוד חשוב ולי יש משום מה חשש שהג'וינט לא ימהר להשלים את הפער הזה של ה- 200 אלף שקלים.

זאב אלקין: נציגי הג'וינט לא נמצאים כאן היום לכן לא נשמע מהם התייחסות לנושא, אולם לפי מה שאני שומע על מה שקורה בג'וינט בחודשים האחרונים אחרי ירידת הדולר, לא נראה לי שהוא חופשי מבחינת התקציבים.

זאב אלקין: זאת תגובתי בקצרה, עכשיו חבר הכנסת מיכאלי ירצה לומר מילה ואז נפתח לכמה התייחסויות קצרות של החברים.

זאב אלקין: : אני יודע שבחלק מהפרוייקטים שנמנו כאן

זאב אלקין: גם השנה היו בעיות תקציביות בתפעול שלהם.

עמיהוד בהט: לא, את שנת הלימודים הזאת גמרנו עד הסוף.

עמיהוד בהט: לא היה שום דבר שקוצץ במערכת בשנת הלימודים תשס"ח.

זאב אלקין: שזה מתקשר למה שאמרת כאן שמה שמתחילים איתו מסיימים איתו את השנה.

עמיהוד בהט: נכון.

עמיהוד בהט: : עם כל ההבנה של האילוצים שיש לכם במשרדי המדינה יש דברים שאנחנו לא נוכל להסכים לקיצוצים שלהם כמו הנושא של זהות יהודית וכו' שהזכיר כאן חבר הכנסת אלקין, באמת שדנו בזה יותר מדי, איך אפשר לשפר, להוסיף, להגביר.

עמיהוד בהט: ניתחנו כאן אפשרויות שונות והעלינו חברות שונות, והארגונים הופיעו גם לפנינו, והגיעה השעה שבאמת נבדוק מה אנחנו עושים בנושאים האלה, וכיצד אנו פותרים את הבעיות.

עמיהוד בהט: אמנם הרחבנו פה על כל הנושאים, אני מוכן לבדוק עוד פעם.

עמיהוד בהט: : לכן אני אומר שבאמת צריך לבדוק מה אנחנו עושים עם זה.

עמיהוד בהט: גם הנושאים של המגשרים בקווקז ובוכרה שאני לא הכי בקיא בשאלה של איך זה עבד עד עכשיו עם המגשרים, נשאלת השאלה האם ה- matching הזה לא יפיל במקומות חשובים.

עמיהוד בהט: צריך לבדוק את העניין הזה גם כן.

זאב אלקין: יכול להיות שדווקא בגלל שנת הבחירות ה- matching לא ישפיע.

זאב אלקין: : אני גם חושש לנושא הזה של קידום נוער.

זאב אלקין: הקיצוץ יוביל לנזק מתמשך לקידום הנוער, הרי זה לא נזק שעכשיו מקצצים וגמרנו עם זה.

זאב אלקין: הבעיה רק תגדל בעתיד.

עמיהוד בהט: אתה צודק במה שאתה אומר, השאלה היא האם הכסף לא יגרום באמת לקיצוץ.

זאב אלקין: אנחנו כאן לבדוק את זה.

זאב אלקין: : גם לגבי אולפנים אנחנו עדיין לא סגורים בנושא של האולפנים בכלל.

זאב אלקין: דווקא שמענו על הנושא הזה לפני שהגעת, על אולפני לילדים הדיווח היה דווקא שיש הרחבה.

זאב אלקין: ולגבי האולפנים למבוגרים לא אודי עוסק בעניין.

זאב אלקין: : אני מזכיר את הנושא הזה של האולפנים, כי אנחנו גם מחפשים מקור תקציבי כזה או אחר לאולפנים.

זאב אלקין: בדיוק הקודם שישבת פה אודי, עלה הנושא של הגברת יהודי בני מנשה וכו', כי אנחנו באמת צריכים את האולפנים האלה לפתור בעיות מהותיות.

זאב אלקין: כאן דווקא מבחינת ילדים ונוער אין בעיה בקטע הזה.

זאב אלקין: : עכשיו תראו, בבחינה הכוללת של קיצוצי פרוייקטים, אנחנו הרי גם שנה שעברה התמודדנו עם זה.

זאב אלקין: אני יודע שהרבה פעמים אולי הממשלה והמשרד מקצצים דברים, גם משרד הקליטה וגם אתם, זה כדי שתבואו ותלחיצו אותנו קצת שנעזור במה שניתן לעזור.

זאב אלקין: לא, זה לא המקרה.

זאב אלקין: : השאלה היא האם פה יש כמה דברים שמעבר ליכולתכם לקדם?

זאב אלקין: שאלה של השרה, זו שאלה לא לאודי.

עמיהוד בהט: שני דברים אני אבדוק, הסמינרים והקידום נוער לעולים.

עמיהוד בהט: : בנוסף אני רוצה שגם הנושא של המגשרים ייבדק.

עמיהוד בהט: לא, בשונה משני הנושאים הקודמים אני בתחושה מוחלטת שרשות שבאמת רואה את הדבר הזה ומעסיקה עובד כמו שצריך תעמוד בזה, הרי מדובר פה על סכומים של כ- 20 אלף ש"ח בלבד שהיא צריכה להעביר לשנה, לא מדובר פה על מאות אלפים שעל כל משרה זה 80 אלף ש"ח.

עמיהוד בהט: מדובר על סכומים קטנים.

עמיהוד בהט: אם רשות אומרת שאין לה סכום כזה, אז אין לה עניין בנושא הזה.

עמיהוד בהט: ואז אולי גם ההעסקה לא תהיה העסקה.

עמיהוד בהט: אני אומר את זה במלוא האחריות.

עמיהוד בהט: הרי אני לא רוצה שאף אחד ילך הביתה מהסיפור הזה.

זאב אלקין: זה גולש מהקו.

זאב אלקין: אנחנו נחזור לנושא הזה בנובמבר, כשהתמונה תהיה יותר ברורה.

זאב אלקין: : אני הבנתי על הפרוייקט הלאומי, מה שהתכוונת לשאול הוא האם יש בעיות תקציביות, כי כך אני מבין.

זאב אלקין: אז האם ישנן בעיות בבחינת מקורות שונים שמגייסים עבור האוכלוסייה של ילידי איתיופיה?

זאב אלקין: השאלה היא לא לאודי.

זאב אלקין: : השאלה היא על הנושא של קיצוץ פרוייקט לאומי, מה זה אומר בעצם מבחינתכם?

זאב אלקין: כל מה שאתם עשיתם ביחד לא תמשיכו לעשות?

עמיהוד בהט: לא לא, הממשלה שותפה ב-9 מיליון ש"ח בתקציב של הפרוייקט הלאומי.

עמיהוד בהט: : זה לא שייך לאחוזים אם יהיו קיצוצים.

אלי זרחין: אני רוצה לומר שלוש נקודות קצרות.

אלי זרחין: אני חושב שיש לנו מזל עם אודי שאכפת לו.

אלי זרחין: אני חושב שהוא מקבל את זה באופן אישי, ולא סתם אבי צחק עליו שבשתיים וחצי בלילה באמת אפשר לדבר איתו בטלפון על הנושאים האלה.

אלי זרחין: אני חושב שהמצב במערכת החינוך היום שונה במקצת ממה שהיה לפני שלוש או חמש שנים.

אלי זרחין: אני מתכוון לכך שכיום יש כלים למערכת לתת מענה לתלמידים.

אלי זרחין: הבעיה שכרגע קיימת במערכת מורכבת משתי בעיות מרכזיות שאנחנו יכולים לראות בשטח, והן שייכות וזהות יהודית של העולים לישראל והשפה העברית, ובשני המקומות אנו מדברים לא רק על העולים החדשים.

אלי זרחין: אנו מדברים על ילדים שכביכול לא זכאים, שנמצאים אולי 7 או 10 שנים בארץ, ואני אומר שאלה שני המרכיבים שאני רוצה שלא ייפגעו.

אלי זרחין: הסמינרים, פרוייקט חברים שעובד בחטיבות ביניים, פרוייקט מעוף שלנו עם אודי שעבד בחטיבה עליונה.

אלי זרחין: זו האפשרות לתת לילדים להתחבר לארץ ואנו שומעים תגובות מהשטח כמה זה באמת מחבר אותם למערכת החינוך.

אלי זרחין: אעבור לנקודה השנייה, ואני רוצה להגיד שאני מאוד מצפה מאודי למצוא דרך לעבוד יותר עם הגופים החברתיים.

אלי זרחין: אודי דיבר על כך שאם יישוב לא ישקיע 25 אחוזים מהתקציב , לא יהיה מגשר.

אלי זרחין: אודי, אני אשים 25 אחוזים בכל הארץ.

אלי זרחין: זו בעיה שלי לגייס תורמים פרטיים או ציבוריים.

אלי זרחין: מצידי אני אהיה המעסיק של העובדים.

עמיהוד בהט: אבל המעסיק שלו זה לא משרד החינוך.

אלי זרחין: אז אני אהיה המעסיק שלו.

אבי מספין: אלי, אבל אתה לוקח את האחריות של המשרד ושל הרשות המקומית.

אלי זרחין: סליחה, תן לי להחליט.

אלי זרחין: אני אומר - גופים ציבוריים באים לאותה נישה עליה כבר דיברנו וקיימנו ישיבה.

אלי זרחין: אני מציע לחשוב על זה שוב .

זאב אלקין: דיברנו על זה, קיימנו על זה אפילו ישיבה, המסר ברור.

אלי זרחין: הנקודה השלישית, כחבר ועדת הכספים, היא שיש כאן בעייה מרכזית של תקציב מדינת ישראל שאין סעיפים תקציביים רלוונטיים.

אלי זרחין: למשל תקציב פל"א שדיברתם על זה, אין דבר כזה בתקציב המדינה.

זאב אלקין: לא, בתקציב המדינה לא מעמיק ברמה כזאת של תקציב פל"א, אבל אין בתקציב המדינה אפילו תקציב לקליטת ילדים עולים.

אלי זרחין: את התקציב הזה יש.

זאב אלקין: כן, אבל הוא לא נקרא כך הוא נקרא תוכניות ויוזמה.

אלי זרחין: זה לא משנה, אבל יש.

אלי זרחין: אודי מהתקציב הזה לוקח 2 וחצי מיליון ש"ח והוא מחליט יחד עם לאה רוזנברג שמאוד תומכת ברעיון להביא את הכסף לקידום נוער.

אלי זרחין: מצד שני אבי פורת מחליט שמאותו כסף קטן שיש לו באגף לפעילות הוא לוקח 9 מיליון לפל"א.

אלי זרחין: לכן אני לא רוצה שזה יפגע בפעילות אחרת כי זה פוגע.

אלי זרחין: אני רוצה שבסעיף תקציבי יהיה סעיף פל"א ויהיה תקציב נפרד לפל"א והוא לא יהיה על חשבון פעילות אחרת.

אבי מספין: אני רק מבקש מאודי אם הוא יכול לפרט מעט על תוכנית החומש, לתת את הכותרות.

אבי מספין: האם יש היערכות לשנה הנוכחית?

עמיהוד בהט: אנחנו מקווים לעבוד בבין 2 ל- 3 בתי ספר.

אבי מספין: ביקשתי כותרות לתוכנית.

זאב אלקין: בסדר, כל היום אנחנו מדברים ברמה של כותרות.

זאב אלקין: אם אתה רוצה שנרחיב על משהו, נצטרך לדבר בפגרה ולקיים ישיבה נרחבת.

אבי מספין: גם כחבר ועדת הכספים התקציב בשנה הבאה לתוכנית החומש בכלל אמור להיות 139 מיליון.

זאב אלקין: כן, זה סיפור גדול.

זאב אלקין: שורה ארוכה של אותן התחייבויות ממשלה שאין לה כסף למלא אותן.

טל האס: אז לתשס"ט יש 2 – 3 בתי ספר?

עמיהוד בהט: זה בתי הספר, יש בשכונות, בשיקום שכונות, יש בבגרויות את הקטע של הבגרויות.

עמיהוד בהט: שלושת הפרקים הללו של תוכנית החומש מוגדרים בתוכנית ויופעלי בהיקף התקציבי שיש לנו.

שושנה בן דור: שמי שושנה בן דור מארגון צפון אמריקה למען יהודי אתיופיה.

שושנה בן דור: גם אני חושבת שזה מאוד חשוב שיהיה שיתוף פעולה בין תקציבים מיועדים לתוכניות שהממשלה מתקצבת לבין הארגונים הוולונטאריים.

שושנה בן דור: מצד שלישי, נגיד שיתוף פעולה בין ארגונים כגון פל"א לבין המיל"ת, אני חושבת שזה מעשיר את שתי התוכניות ביחד.

זאב אלקין: את האמירה הזאת גם כן אמרנו כועדת משנה מספר פעמים גם למשרד החינוך וגם לגופי ממשלה אחרים.

זאב אלקין: תודה רבה, הישיבה נעולה.

זאב אלקין: תודה לאודי על הסקירה וכמובן שבנובמבר נחזור לראות מה קרה בפועל.

זאב אלקין: אנחנו נמשיך לעקוב.